# ฐานบินกำแพงแสน
ฐานบินกำแพงแสน  หรือ สนามบินกำแพงแสน  เป็นฐานบินปฏิบัติการหลักและที่ตั้งทางทหารของโรงเรียนการบิน กองทัพอากาศไทย ตั้งอยู่ที่ตำบลกระตีบ อำเภอกำแพงแสน จังหวัดนครปฐม ก่อตั้งขึ้นเพื่อทดแทนการใช้งานฐานบินโคราชที่ถูกใช้งานในช่วง พ.ศ. 2512 โดยกองทัพอากาศสหรัฐ

 ประวัติ 
thumb|เครื่องบินฝึกแบบที่ 19 (PC-9 MUSTANG) เป็นอดีตเครื่องบินฝึกในฝูงบินฝึกขั้นปลาย โรงเรียนการบินในฐานบินกำแพงแสน

ในปี พ.ศ. 2508 กองทัพอากาศสหรัฐได้ขอใช้สนามบินที่จังหวัดนครราชสีมา เป็นกองบินทางยุทธวิธี ทำให้การจราจรทางอากาศของ สนามบินที่จังหวัดนครราชสีมา เกิดความคับคั่งเป็นอย่างมาก รัฐบาลสหรัฐอเมริกาจึงได้อนุมัติ งบประมาณเพื่อใช้สร้างโรงเรียนการบิน และ ฐานบินให้กองทัพอากาศไทย ที่อำเภอกำแพงแสน จังหวัดนครปฐม ทดแทนการขอใช้สนามบินที่จังหวัดนครราชสีมาhttps://www.oocities.org/kps_fts/his.htm โดยเปิดทำการโรงเรียนการบินเมื่อวันที่ 12 ธันวาคม พ.ศ. 2512 จึงถือให้วันนี้เป็นวันสถาปนาฐานบินกำแพงแสน 

สนามบินกำแพงแสน ถูกกำหนดเป็นสนามบินอนุญาต ในปี พ.ศ. 2520ประกาศกระทรวงคมนาคม เรื่อง กำหนดสนามบินอนุญาต

 บทบาทและปฏิบัติการ 

 กองทัพอากาศไทย 

ฐานบินกำแพงแสน เป็นฐานบินหลักสำหรับการฝึกของโรงเรียนการบิน กองทัพอากาศไทย ประกอบไปด้วย 2 ฝูงบิน คือ

 ฝูงฝึกขั้นต้น เป็นฝูงบินสำหรับศิษย์การบินชั้นประถมของโรงเรียนการบิน ประจำการเครื่องบินฝึกแบบที่ 16 ก ซีที-4อี มีนามเรียกขานว่า 
 ฝูงฝึกขั้นปลาย เป็นฝูงบินสำหรับศิษย์การบินชั้นมัธยมของโรงเรียนการบิน 
 เครื่องบินลำเลียง ประจำการเครื่องบินฝึกแบบที่ 20 ไดมอนด์ ดีเอ-42
 เครื่องบินขับไล่/โจมตี ประจำการเครื่องบินฝึกแบบที่ 22 บีชคราฟท์ ที-6 เท็กซัน 2
 กองพันทหารอากาศโยธิน โรงเรียนการบิน เป็นกำลังกองรักษาการณ์ฐานบินกำแพงแสนหลักในการป้องกันฐานบิน
และส่วนสนับสนุนอื่น ๆ ได้แก่ กองบัญชาการ, กองฝึกการบิน, กองการศึกษา, กองซ่อมบำรุงอากาศยาน, กองบริการ, แผนกสื่อสารอิเล็กทรอนิกส์, แผนกการเงิน และกองร้อยทหารสารวัตร

 หน่วยในฐานบิน 
หน่วยบินที่วางกำลังในฐานบินกำแพงแสน ประกอบไปด้วย

 กองทัพอากาศ 

 โรงเรียนการบิน (หน่วยหลัก)
 ฝูงฝึกขั้นต้น – ซีที-4อี
 ฝูงฝึกขั้นปลาย – ไดมอนด์ ดีเอ-42, บีชคราฟท์ ที-6 เท็กซัน 2,

 สิ่งอำนวยความสะดวก 
ฐานบินกำแพงแสนมีพื้นที่ 11,115 ไร่ ซึ่งภายในบริเวณพื้นที่โดยรอบ ได้พัฒนาเป็นแหล่งท่องเที่ยว และ มีกิจกรรมหลากหลาย ได้แก่ การชมการฝึกบิน การทดลองบินในเครื่องช่วยฝึกการบิน หรือ Simulator มีสนามกอล์ฟขนาดมาตรฐาน 18 หลุม สวนน้ำธรรมชาติสามารถนั่งพักผ่อน มีสนามบินเล็ก สำหรับเครื่องบินบังคับวิทยุ และมีบริการที่พักท่องเที่ยวในกองทัพอากาศ ณ โรงเรียนการบิน

 ลานบิน 
ฐานบินกำแพงแสนประกอบไปด้วยทางวิ่งความยาว  ความกว้าง  อยู่เหนือจากระดับน้ำทะเล  ทิศทางรันเวย์คือ 03/21 หรือ 030° และ 210° พื้นผิวคอนกรีต สามารถรับ น้ำหนักเครื่องบินได้ 100,000 ปอนด์ หรือ 45,000 กิโลกรัม

 โรงพยาบาลจันทรุเบกษา 
โรงพยาบาลจันทรุเบกษา เป็นโรงพยาบาลสังกัดกรมแพทย์ทหารอากาศ สร้างขึ้นตามข้อตกลงกับกองทัพสหรัฐในการย้ายโรงเรียนการบินจากฐานบินโคราชมายังฐานบินกำแพงแสนเมื่อปี พ.ศ. 2508 ซึ่งเบื้องต้นจะสามารถรองรับผู้ป่วยได้ 110 เตียง และรองรับในยามฉุกเฉินได้ 200 เตียงในพื้นที่ขนาด 72,074 ตารางฟุต ซึ่งเริ่มก่อสร้างเมื่อวันที่ 22 มิถุนายน พ.ศ. 2511 และเปิดให้บริการเมื่อวันที่ 11 พฤศจิกายน พ.ศ. 2513 สำหรับให้บริการข้าราชการทหาร นักเรียนทหาร ลูกจ้าง ครอบครัวบุคลากรในฐานบิน และประชาชนทั่วไป โดยมีความเชี่ยวชาญในด้านเวชศาสตร์การบินและเวชศาสตร์การป้องกัน ต่อมาได้มีการขยายอัตราขึ้นเป็นโรงพยาบาลที่ยามปกติมีความจุขนาด 350 เตียง และในยามฉุกเฉินสามารถรองรับได้ขนาด 500 เตียง

 โรงเรียนประถมฐานบินกำแพงแสน 
โรงเรียนประถมฐานบินกำแพงแสน  เป็นโรงเรียนระดับประถมศึกษาที่ตั้งอยู่ในพื้นที่ฐานบินกำแพงแสน ก่อตั้งขึ้นเมื่อวันที่ 1 พฤษภาคม พ.ศ. 2512 สังกัดสำนักงานเขตพื้นที่การศึกษาประถมศึกษานครปฐม เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ มีการเรียนการสอนตั้งแต่ระดับอนุบาลไปจนถึงระดับประถมศึกษาปีที่ 6 ประกอบไปด้วยอาคารเรียน สนามเด็กเล่น โรงอาหาร อาคารห้องประชุม สนามกีฬาตามและอุปกรณ์อำนวยความสะดวกด้านการเรียนต่าง ๆ

 โรงเรียนมัธยมฐานบินกำแพงแสน 
โรงเรียนมัธยมฐานบินกำแพงแสน  เป็นโรงเรียนระดับมัธยมศึกษาที่ตั้งอยู่ในพื้นที่ฐานบินกำแพงแสน สังกัดสำนักงานเขตพื้นที่การศึกษามัธยมศึกษานครปฐม สำนักงานคณะกรรมการการศึกษาขั้นพื้นฐาน กระทรวงศึกษาธิการ มีการเรียนการสอนตั้งแต่ระดับมัธยมศึกษาปีที่ 1-6 มีนักเรียนประมาณ 3,000 คน